open-index/open-wikipedia-markdown huggingface dataset:
Sucontinenti Indiu

El **sucontinenti indiu**​ es la región geográfica qu'abraça quasi que tola India estórica, ogañu devidía enos estaus d'India, Paquistán, Bangladés, Nepal i Bután. Por razonis colturalis, mesmu geográficas (enque menus), se puei consideral comu parti'l sucontinenti las islas de Sri Lanka i las Maldivas. Tous estus paísis son biembrus del'Associación Sur-asiática pa la Coperación Regional (la SAARC, sigún l'abreviaúra ingresa). El sucontinenti indiu hue conocíu duranti muchus siegrus comu'l "Industán" i acupa'l territoriu qu'ata 1947 se llamava la "India Británica" o liquiamenti "Las Indias" por mé dela colonización. Ogañu ain muchus paquistanís i bangladesís que critican la desparramancia del términu "Sucontinenti indiu" pa hazel mentación alo qu'ellus consideran qu'es el "Industán", en no sentil-si encruyíus nel primel nombri.

## Geografía
La superfici del sucontinenti indiu es dunus 4.480.000 km², huendu más-menus la metá dela superfici delos Estaus Uníus i pocu más dela superfici dela Unión Uropea. La región linda pol norti i pol esti cona sierra'l Imalaya, i pol sul col mari Arabi i la baía de Bengala. La sierra'l Indu Kush entri Paquistán y Afganistán sueli sel vista comu'l arrayu nor-ocidental del sucontinenti. La parti ocidental de Paquistán, llamá Baluchistán, está desapartá del sucontinenti polos montis de Suleimán, assinque geográficamente no es parti d'esti, en estuviendu ya ena mesa del Irán.

Dendi'l puntu de vista dela geología, es considerau un sucontinenti porque s'assienta porcima duna placa tectónica endependienti, la "placa india" (qu'es, ala par, parti dela placa induaustraliana), huendu ai muchu tiempu un continenti aparti que s'estrelló contra la placa Uroasiática, dandu nacencia ala sierra'l Imalaya i ala mesa'l Tíbet. Ogañu, la placa india acontina a movel-si hazia'l norti, hiziendu que las montañas del Imalaya creçan una mijina ca añu.

## Puebración
El sucontinenti indiu es una delas regionis más puebrás del Praneta Tierra. Más de 1.600.000.000 de pressonas vivin nél, un quartu dela puebración del mundu. La densidá puebracional, de 350 hab./km², es sieti vezis más grandi que la regulal. 

Las causas dela puebración desmedía del sucontinenti (que no dexa de crecel i crecel i llegará daquí a unus pocus d'añus alos 2.000.000.000 d'abitantis) son muchas, peru toas tien que vél cona mentalidá dela puebración, un aspeutu liquiamenti coltural. Enos paísis que conhorman el sucontinenti indiu la genti se casa quandu son entovía mu nuevus, tienin ijus mu tempranu i tienin muchus ijus pola descarecencia de condonis i pa poel alquiril nel hoturu más dineru pala familia.
Ríu Yenissei

El ríu Yenissei (en russu, Енисей, 'Yenisej'; en mongol: Енисей мөрөн, 'Yenisei mörön'; en buriatu: Горлог мүрэн, 'Gorlog müren'; en tuvinianu: Улуг-Хем, 'Uluğ-Hem'; en jacasiu: Ким суг, Kim sug') es un ríu dela Russia asiática o Siberia que naci a Mongolia i frui pal norti por mé delas repúbricas de Tuvá y Jakasia, i el krai de Krasnoyarsk, ata abocal-si nel golfu qu'acibi'l mesmu nombri, nel mari de Kara, oceanu Árticu). Tien una largol de 4.093 km, peru si agarramus tamién el sistema de ríus Yenissei-Angará-Lagu Baikal-Selengá-Ider alcança los 5.539 km, queandu comu'l quintu ríu más longu'l mundu, diendu tras del Amazonas, el Nilu, el Yangzi i el Mississipi-Missuri.​ Es tamién el otavu ríu con más agua'l mundu.

El cussu altu, afetau de continu por correnteras mu ligeras i barcunás, acorri arias possimenti despuebrás. Pala metá'l ríu abondan las presas idro-eléctricas, costruías enos tiempus delos soviéticus, que brindan energía bastanti a güena parti dela endustria de Russia. El contamineu delas aguas sigui huendu un pobrema mu seriu i los prencipalis sujetus contaminantis no paecin estal pola labol d'arreglal esta sitación. Quandu passa polas zonas que domina'l clima fríu dela taiga, el Yenissei recibi las aguas d'unus pocus de ríus chicus i ala final llega al mari de Kara, passandu por meyu delas plaeras gelás de tundra, andi se güelvi gielu duranti más de seis mesis al añu.

## Afotus
Eufratis

L**'Eufratis** (n'arabi: الفرات, al-Furāt; en turcu i en en kurdu: Fırat; en persa فرات‎, *Furât*; n'arameu, en l'Antigu Testamentu, *Prath*; en assiriu *Pu-rat-tu*; en persa antigu *Ufratu*; en siríacu ܦܪܘܬ, *Frot* o ܦܪܬ, Prât; griegu antigu: Ευφράτης, *Eufrates*) es un ríu que possimenti discurri por Iraq. Junta'l Tigris, definin la región de Mesopotamia ("tierra entri ríus" en griegu antigu). 

Tien nacencia ena juntança de dos ríus qu'allegan dendi Turquía, ahilandu pal sul. S'aboca nel Golfu Pérsicu, endispués d'acorrel 2.780 km, en viendu atravessau los moernus paísis de Turquía, Siria i Iraq.
Ríu Gangis

El **ríu Gangis** o **Tanga** —ena idioma sáscrita i ena huerça delas lenguas indias, *gáṅgā*, que senifica 'vai, vai', es dizil, 'que se muevi con ligereza'; ena escreviúra devánagari, गंगा; nel sistema IAST de trasliteración, *gaṅgā*— es un ríu assitiau nel sucontinenti indiu que discurri pol meyu dela India i de Bangladés. El ríu, de 2525 km, tien nacencia ena parti ocidental dela sierra'l Imalaya, nel estau indiu de Uttarakhand, i ahila pal sul i pa salienti por mé delos plaus i tierras úmidas d'alreol dél propiu i del Indu. Endispués d'entral-si en Bengala Ocidental, se separa n'otrus dos ríus: el Hooghly, o Adi Ganga, que s'aboca ena baía de Bengala, cerquina dela isla Sagal; i el Padma, que discurri por Bangladés, i s'ajunta al Meghna, muriendu mesmu ena baía de Bengala. L'abocaúra, ala qu'allega tamién el Brahmaputra, horma'l delta del Gangis, el delta más grandi'l mundu, conocíu comu los "Sundarbans" (*'los bosquis lindus*'), región enllenita d'alameas mu espesas andi vivi'l tigri de Bengala.

Alreol del Gangis vivin unus pocus de cientus de millonis de pressonas (quasi qu'una de cada dies del mundu, concretamenti). L'induísmu lo considera'l ríu más sagrau'l mundu i ca añu millonis de pressonas acuyin pa él pa bañal-si enas sus aguas, mesmu pa moril, en creyendu qu'assina podrán compretal el ciclu dela rencarnación. No estanti, es unu delos ríus más enguarraus del mundu i echa al Oceanu Índicu una hartá de restus contaminantis.
Obi

El **ríu Obi** (en russu, Река Обь, 'Reka Obi'; en janti, As, Yag, Kolta i Yema; en samoyeu, Kolta o Kuai; en tártaru, Umar o Omass) es un ríu dela Russia asiática o Siberia que naci nel macizu d'Altai, a Mongolia, i frui pal norti, en passandu por mé de cidais endustrialis comu Novossibirsk ('Nueva Siberia'), Ekaterimburgu i Omsk, ata abocal-si nel mari de Kara del oceanu Árticu. Tien una largol de 3.650 km, peru si agarramus tamién los sus afruentis i los ajuntamus nel sistema Obi-Irtish, alcança los 5.410 km, queandu comu'l sétimu ríu más longu'l mundu, diendu tras del Amazonas, el Nilu, el Yangzi, el Mississipi-Missuri, el Yenissei-Angará i el ríu Amarillu.​ 

El su cussu es tranquilu en general. Alo primeru discurri huendu un ríu mu chicu que vai creciendu sigún se ván uñendu otrus ríus, ata llegal a hazel el su valli 5-10 km d'anchol quandu quea atrás Novossibirsk i passa polos bosquis d'abeúlis i áramus. Ena zona meya'l ríu s'ajunta col Irtish, el su afruenti más emportanti. En quanti se topa col Vasiugán entra ena región siberiana dela taiga, andi se güelvi un pocu más hondu i, sobritó, más anchu. Velaquí'l su valli alcança los 30-50 km d'anchol i sufri barcunás considerablis ena temporá de crecías del ríu. Ena parti acabera'l Obi, la correntera discurri sin priessa, desseparandu-si aliquandu en dos o tres ríus que golverán a ajuntal-si. Dispués de passal por mé delas típicas plaeras de tundra siberiana allega al su delta i s'aboca nel mari de Kara.

L'Obi es un ríu mu emportanti pala economía russa. Alo largu'l su cussu pinga las orillas d'angunas delas cidais prencipalis del giganti eslavu i no namás brinda enormis cantidais d'agua, mesmu se puein cultival cerealis nel su valli i dessacal materias valerosas comu'l gas, el petróliu o el carbón. No estanti, l'esplotiju económicu moernu l'á convertíu nun ríu mu contaminau i estu agina i enfada alos afiantis del ambienti.
Luigi Negri

**Luigi Negri** (Codogno, 4 agostu de 1956) es un arquitetu i políticu italianu de la Liga Lomarda-Liga-Nord.

Hue secretariu nacional de la Liga Nord (1993-1995) i biembru'l Palramentu italianu entri 1992 i 2001.

## Referencias
Angelique Rockas

**Angelique Rockas** es una atris  de teatru i de cini Sudáfriciensi.

## Obras Reinu Uníu

### Teatru

* 1979: *Prometheus Bound*
* 1980: *'Tis Pity She's a Whore*
* 1981: *The Camp*
* 1981: *The Balcony*
* 1982: *Medea*
* 1982: *Mother Courage and Her Children*
* 1984: *Miss Julie*
* 1985: *Enemies*
* 1983: *In the Bar of a Tokyo Hotel  *

### Filmografía

* 1975: *The Hollow Men*
* 1981: *Outland*
* 1982: *Medea (video)*
* 1989: *Oh Babylon!*
* 1989: *Emmones Idees* ( televisión )
* 1990: *The Witches*

## Referencias

## Atijus

* En  ai conteníu multimedia a tentu de Angelique Rockas 
*4/ Angelique Rockas  IMDB
The Carpenters

**Los Carpenters** huerun una balburda famosa de música delos 70. Los biembrus de la balburda huerun Richard Carpenter i Karen Carpenter. La balburda encetó en Downey en Estaus Uníus. Karen Carpenter espenó de Anorexia nervosa el 4 e februari e 1983.

## Discus

* *Ticket to Ride* (1969)
* *Close to You* (1970)
* *Carpenters* (1971)
* *A Song for You* (1972)
* *Now & Then* (1973)
* *Horizon* (1975)
* *A Kind of Hush* (1976)
* *Passage* (1977)
* *Christmas Portrait* (1978)
* *Made in America* (1981)
* *Voice of the Heart* (1983)
* *An Old-Fashioned Christmas* (1984)
* *Lovelines* (1989)
* *As Time Goes By* (2004)
Måneskin

**Måneskin** (Lengua danesa: *lus dela luna*) es una banda de música rock hundá en 2015, oriunda de Roma (Italia). En 2021 ganarun el Festival de San Remo i el Festival d'Urovisión repressentandu al su pais cola canta "Zitti e buoni".

## Etimología
El nombri de banda procedi dela parabra danesa "Måneskin" que fa referéncia luz de luna. 
## Biembrus
El grupu es hormau pol:

*Damiano David – vozi (2016–presenti)
*Victoria de Angelis – baju (2016–presenti)
*Thomas Raggi – quitarra (2016–presenti)
*Ethan Torchio – tambor (2016–presenti)

## Discus

*Il ballo della vita (2018)
*Teatro d'ira: Vol. I (2021)
*Rush! (2023)

## Huentis

## Atijus
The Doors

**Los Doors** huerun una balburda famosa de música delos 60. Los biembrus de la balburda huerun Jim Morrison, Ray Manzarek, Robby Krieger i John Densmore. La balburda encetó en Los Angeles en California, Estaus Uníus.

## Discus

* *The Doors* (1967)
* *Strange Days* (1967)
* *Waiting For The Sun* (1968)
* *The Soft Parade* (1969)
* *Morrison Hotel* (1970)
* *L.A. Woman* (1971)
* *Other Voices* (1971)
* *Full Circle* (1972)
* *An American Prayer* (1978)
Norwich

**Norwich** es una cidá del Reinu Uñíu assitiá en Nórfolco, al salienti d'Ingalaterra.

## Referencias
Carlos Sobera

**Carlos Javier Sobera Pardo** (Barakaldo, 11 d'abostu de 1960) es un atol i presentaol vascu.

Él presentó angunus pogramas comu *[[¿Quién quiere ser millonario?]]*, *[[La lista]]*, *[[1 contra 100]]*, *[[Atrapa un millón]]* i *[[Avanti ¡que pase el siguente!]]*.

## Referencias
La quinta esfera

***La quinta esfera*** (En estremeñu: ***La quinta esfera***) hue un pograma concursu de televisión emitíu por Telecinco nel añu 2003. Hue estrenau'l 26 de Mayu de 2003, i presentau por Jorge Fernández.

## Mecánica
Basáu nel hormatu argentinu "*[[El legado (Concursu)|El legado]]*", el concursu si componía de quatru esferas o nivelus qu'acrecían en dificultá. Estus esferas eran «Uno menos» (*Unu menus*), «Acabado en...» (*Acabau'n*), «Esta o la otra» (*Esta o l'otra*) i «El gazapo» (*El gaçapu*). los concursantis tenian que contestal perguntas nuna variedá de crassis para ganal ca esfera. Los ganaoris delas destintas esferas passavan alas prevas acabaeras: «La quinta esfera» (*La quinta esfera*) i «Cono luminoso» (*Picoruchu relumbranti*) ondi'l mejol participanti ganava'l premiu, d'ata €300,000.

## Cancelación
Hue cancelau'l 3 de Novembri de 2003, debíu ala su baxa audencia.

## Referencias
Telecinco

**Telecinco** es una canal de televisión español. Hue hundau'l 3 de Marçu de 1990, por Mediaset España Comunicación.

El canal trasmitió pogramas cumu *[[¡Allá tú!]], [[La quinta esfera]], [[¿Quién quiere ser millonario?|50x15]]* y *[[Pasapalabra]]*.
Pedro Sánchez

**Pedro Sánchez Pérez-Castejón** (Mairil, 29 de hebreru de 1972) es un políticu español, presidenti del goviernu d'España dendi 2018 i segretariu general del Partido Socialista Obrero Español (PSOE). 

Endispués del çucessu dela moción de censura contra Mariano Rajoy de 2018, Sánchez hue investiu presidenti del Goviernu en juniu d'essi añu. Golvió a sel investíu presidenti del Goviernu en jeneru de 2020, tras una acordança pala hormación de un goviernu de coalición entri el PSOE i el partíu de isquierda Unidas Podemos.
Interlingue

El **interlingue** es una luenga arteficial creá pol Edgar de Wahl en 1922.

## Literatura
* Kajš, Jan Amos (1938) *Krasina, raconta del subterrania del Moravian carst*.
* Podobský, Jaroslav (1935/1947) *Li astres del Verne*.
* Costalago, Vicente (2021) *Li sercha in li castelle Dewahl e altri racontas*.
* Costalago, Vicente (2021) *Li tresor de Fluvglant*.

## Huentis
¿Quién quiere ser millonario?

***¿Quién quiere ser millonario?*** (originalmente ***Cincuenta × Quince***, ext. *Cinqüenta por quinzi*) es un concursu español, de las caenas Telecinco y Antena 3. Los presentadores eran Carlos Sobera, Antonio Garrido i Juanra Bonet.

## Formato
Los concursantes tienin que contestar quinzi preguntas para ganar mucho dinero, originalmente 50.000.000 de pesetas, i ahora €1,000,000.
Las preguntas tienin quatru opciónes, il concursante puede alejar si él no puede contestar. Un concursante debe contestar corectamente para se preguntado. Él tiene dos zonas seguridas a las Preguntas 5 i 10. El concursante gana aquel dinero si contesta incorectamente.

Él tien tres comodines (**lifelines** em ingresa), que se pueden usó si no sabe la respuesta corecta. **Cinquenta por ciento** ("50:50") elimina dos opciónes incorectas de los quatru, **Comodín del público** ("Ask the Audience") permita él para pedir a la audiencia si sabe la respuesta, i **Comodín de la llamada** ("Phone-a-Friend") permita il concursante para llamar un amigo si él sabe la respuesta corecta.

Em 2012, se introducido un formato especial, que se llama "*¿Quién quiere ser el millonario?*", em LaSexta. Il formatu tien séis concursantes, ellos esperan ganar €100,000 si sabe las respuestas corectas para quince preguntas. El concursante tien um sólo comodín - **Pasar**, y el siguiente concursante puede ganar. Si un concursante manda una respuesta incorecta, el gran premio baja por un nivel. El formato *Hot Seat* tuvi un sólo ganador: Paco Reverte, de la ciá de Madrid.

## Historia

### Debut em Telecinco (1999–2001)
El programa debutó em Telecinco em prime-time, se llama ***Cincuenta × Quince***, em 17 de Septiembre de 1999, presentó por el presentador Carlos Sobera. El gran premio fue 50.000.000 ₧ (cerca d'euru 300,000)

El concurso recibió calificaciones buenas, y muchos referien a'l programa como "el concurso mítico". Se fue relegado a'n espacio más temprano, y el nombre fue cambiado a ***¿Quiere ser millonario?***.

### Renacimiento em Antena 3 (2005–2009)
El programa era revivado em Julio de 2005, em Antena 3, y Sobera volvío para albergar. El gran premiu era ahora €1,000,000. El programa recibió calificaciones muchas mejores que l'edición antiguo em Telecinco. Em Mayo de 2009, el programa volvío a nuestras pantallas con Antonio Garrido como presentador. Fue cancelado por Antena 3 después su serie.
## El millonario (2012-)
Em 2012, Núria Roca presentó una versión especial d'el programa, que se llama *¿Quién quiere ser el millonario?*, siguió el formato "Hot Seat" (est. *Silla caliente*), d'Austrália i Noruega. El programa nuevu nu recibíu calificaciones como el formato normal, y fue cancelado rápidamente.

### Segundo renacimiento
Em Mayo de 2019, Antena 3 anunció que Juanra Bonet va a albergar cuatro episodios especiales para notar la aniversaria catorce del programa.

## Premius de dineru

## Ganadores
Torsten Haß

**Torsten Haß** alias **Kim Godal** (Neumünster, estau federau de Schleswig-Holstein, 21 noviembri de 1970) es un escrebiol, novelista, dramaturgu, poeta, críticu literariu i pediorista alemán.

## Obra
### Novelas
* *Das Kartenhaus : ein Betrugs-Roman* (2002)
* *Der König des Schreckens :  ein Vatikan-Krimi*  (2013)
* *Männchensache : Rechtsfälle zur Vorbereitung im Geschlechterkampf – Roman* (2009)
* *Morddeich : und andere Kurzprosa* (2021)
* *Die Schwarze Zeit : ein Mittelalter-Roman* (2006)
* *Die Schwarze Zeit II : Aphrodites Puppen – Roman* (2007)
* *Die Schwarze Zeit III : Metathronos – Roman* (2008)
* *Die Schwarze Zeit IV : Agonie – Roman* (2009)
* *Die Schwarze Zeit V : Staub – Roman* (2010)
* *Die Schwarze Zeit VI : Terra re-mota – Roman* (2011)
* *Totenmelodie : ein Kurpfalz-Krimi* (2017)
* *Totenquintett : ein Kurpfalz-Krimi* (2018)
* *Totentraum : ein Kurpfalz-Krimi* (2019)
### Teatru
* *En Nuit : Dramolett* (2021)
* *Omega oder Das Hochzeitsmahl : Drama* (2020)
* *Die Staatsschuld – In a State of Bonds : Drama* (2003)
### Puesia
* *Das Christkind taumelt betrunken im Wald, der Weihnachtsmann torkelt nicht minder : Winter- und Weihnachtsgedichte* (2020)
* *Es wiehert der Gaul, es graset das Pferd. Es machte auch nichts, wär’s mal umgekehrt : Liebesgedichte und andere* (2020)
### Otras
* *Bibliotheken für Dummies* (2019); i Detlev-Schneider-Suderland
* *Arbeitgebermarke Bibliothek mit k(l)einem Budget : eine Einführung mit Übungen* (2021)
* *Das Ende der Gemütlichkeit : Entwurf eines Fundraising-Konzepts für kleinere und mittlere Wissenschaftliche Bibliotheken* (2021)
* *Dieses Buch ist für die Tonne : Einführung in den klassischen Zynismus (Kynismus)* (2020); i Maximilian Spannbrucker
* *Wohnriester und Erbbau : ein aktuelles Fallbeispiel* (2021)
* *Der Verlust der Magie : Essays, Polemiken, Satiren* (2021)
* *Die Rezensionen, Bd.A,1* (2021)
* *Die Rezensionen, Bd.A,2* (2021)
* *Die Rezensionen, Bd.A,3* (2021)
* *Die Rezensionen, Bd.B,1* (2021)
* *Die Rezensionen, Bd.B,2* (2021) 

## Referencias


## Atijus p'ahuera
* KVK (Alemaña, Áustria, Suiça, WorldCat): Landeal resurtaus Torsten Haß
* KVK (Alemaña, Áustria, Suiça, WorldCat): Landeal resurtaus Kim Godal
Konfederated

**Martín Talaván Delgado** (Mairil, 24 Outubri de 2007), conocio comu **Konfederated**, **Martín Delta**, o simplemente **Delta**, es un cantanti, compositol i músicu mairileñu-estremeñu

## Discugrafía

* exQcé (prod. Enel) (2021)
* Janeiro (ft. Xoul) (prod. Enel) (2022)

__INDEXAR__
Kidd Keo

**Padua Keoma Salas Sánchez** (Alicanti, 27 Setiembri de 1995) conocíu comu **Kidd Keo**, es un cantanti, compositol i músicu alicantinu de trap en ingrés i español.

## Referencias


__INDEXAR__
Enel

**Pablo Domínguez Bulsara** (Cáceres, 21 Noviembri de 1998), conociu comu **Enel**, **Platón** o **Bipp**, es un compositol estremeñu

## Discugrafía

* Guitar (2020)
* Clock (2021)
* Time(2021)

__INDEXAR__
La Pesga

**La Pesga** es un monicipiu d'Estremaúra, asitiau ena provincia de Caçris, pertenecienti ala comarca de Trasierra - Tierras de Granadilla.

## Referencias
Morad

**Morad El Khattouti El Horami** (L'Hospitalet de Llobregat, Cataluña,  5 Marçu de 1999), conocíu comu **Morad**, es un raperu marroquín-español.
Orellana la Vieja

**Orellana la Vieja** es un monicipiu d'Estremaúra, assitau al esti la provincia de Badajós, ena comarca las Vegas Altas. Cuenta con 2627 abitantis.

## Assitación
S'alcuentra ena comarca pacensi de Las Vegas Altas, entri las de La Siberia i La Serena i pertenés al Partiu jodicial de Villanueva La Serena.

Polo qu'es más conocía esta pobración es pol su pantanu, con una canal que hazi possibri una ancha zona de regadíus (Plan Badajós).

Varias vezis endi 2010 le hue atorgá ala playa que tien enos alreoris del pantanu, "Playa Costa Dulce de Orellana", la ensiña dela Bandera Azul, polas sus estalacionis, acesus i calidá del agua, huendu ésta compromisu d'amejoramientu delas estalacionis i servicius dela mesma. 

## Coltura

### Patrimoñu material
Los monumentus del Patrimoñu estórico-artísticu d'Orellana la Vieja que se conservan ogañu son: 

* El Castillu-Palaciu delos Altamirano, 
* El Conventu San Benitu
* La Igresia Parroquial dela Enmaculá Conceción. 
* Otrus monumentus an desapaeciu, comu huerun la Ermita Santu Domingu o mesmu la Ermita San Sebastián.

### Fiestas populares

* Fiesta San Sebastián (20 de jeneru).
* Carnaval. "Jota'l Carnaval" murgas i comparsas.
* Semana Santa: “ La Enramá ” i “L'Alcuentru”.
* Romería San Esiru (15 de mayu).
* Procesión Náutica la Virgen del Carmen (16 de julio): La procesión se desenroa nel Embalsi d'Orellana. La Virgen del Carmen, nuna barca mu repolía, es acompañá por numberosas embarcacionis nel su passeu polas aguas del pantanu.
* Feria d'Agostu (del 14 al 18 de agostu): Duranti la Feria , se desenroa l'estarivel moltimeya i coltural, de piroteña, lus i soniu, únicu n'Estremaúra, FUTURVISIÓN, que supón un comprementu dela oferta turística de nuestru Embalsi.
* Fiestas del Santíssimu Cristu la Capilla (Del 13 al 17 de setiembri).

### Gastronomía

* Bollus dormíus.
* Carpas n'adobu.
* Güevos embescochaus.
* Perdicis al gitanillu.
* Sopas de pimientu i tomati.

## Referencias
Sanna Marin

**Sanna Marin** es la Primera Menistra de la República de Finlándia. Su menistra mejor es Sauli Niinistö.
El Escurial

**Escurial** es un monicipiu d'Estremaúra, assitiau ena comarca de Trugillu (provincia de Caçris), a 2 qm de Miajás. 

## Referencias

## Atijus p'ahuera
Llerena

**Llerena** es un monicipiu estremeñu que horma parti dela provincia de Badajós i posei una pedanía a cuatru quilómetrus , llamá Ribera delos Molinus.

S'assitía ena comarca de Campiña Sul i es cabeça del partíu judicial omónimu. La su puebración es de 5743 abitantis (INE 2020).
Xoul

**Adam Rodríguez Santos** (San Bartolomé, 5 Noviembri de 2007), conocío comu **Xoul**, es un cantanti, compositol i músicu canariu-estremeñu

## Discugrafía

* Janeiro (ft. Konfederated) (prod. Enel) (2022)

__INDEXAR__
Abuquerqui

**Abuquerqui** (*Alburquerque* en castellanu i oficialmenti) es un monicipiu d'Estremaúra, assitiau al noroesti dela provincia de Badajós. Cuenta con 5245 abitantis (2021). 

Essesti una ciá con el mesmu nombri en Estaus Uníus, estau de Nuevu Méxicu.

## Referencias
Las Casas de Reina

Las **Casas de Reina** es un monicipiu d'Estremaúra, assitiau al sul dela provincia de Badajós, ena comarca dela Campiña Sul. Nel términu monicipal s'assitían las ruinas dela antigua ciá romana de Regina Turdulorum.
Regina Turdulorum

**Regina Turdulorum** hue una ciá romana assitiá enu que ogañu es el sul d'Estremaúra, nel términu monicipal delas Casas de Reina. Las sus ruinas huerun declarás Bien de Interés Coltural en 2012. N'ellas destaca sobri tó el teatru.

## Huentis


## Atijus
Quevedo

**Pedro Luis Domínguez Quevedo** (Mairil, 7 Diziembri de 2001), conocío simplemente comu **Quevedo**, es un cantanti i compositol mairileñu-canariu

__INDEXAR__
Laura Manuela Sánchez

**Laura Manuela Sánchez Sanz** (n. en Orellana la Vieja) es una inseñaora de moa estremeña.

Estuvu a estudial a Mairil ena Escuela Superiol d'Inseñu. Tamién tieni estudius en retrataúra. Trebaja comu responsabli del área de moa dela Feria dela Belleza, Moa i Cosmética de Badajós (IFEBA) i desenroa el su proyeutu pressonal *Laura Manuela. Inseñu estremeñu*.

Las sus creacionis están espirás nel cini, la música, la recreación estórica i la coltura estremeña.
## Premius i reconocencias
* *Premio de Moda Nacional para Jóvenes Diseñadores*, concedíu pola ANDE (2018)

## Atijus p'ahuera
*Página pressonal i profissional

## Referencias
Logrossán

**Logrossán** (*Logrosán* en castellanu i oficialmenti) es un monicipiu estremeñu assitiau al esti dela provincia de Caçris. Es capital de partíu judicial.

## Referencias

## Atijus p'ahuera
Alía

**Alía** es un monicipiu estremeñu assitiau al esti dela provincia de Caçris, ena comarca Las Villuecas i nel partíu judicial de Logrossán.

## Referencias

## Atijus p'ahuera
Berçocana

**Berçocana** (*Berzocana* en castellanu) es un monicipiu d'Estremaúra, assitiau ena comarca de Las Villuecas, ena provincia de Caçris. Tieni 416 abitantis (INE 2021).

## Referencias

## Atijus p'ahuera
Cañameru

**Cañameru** (*Cañamero* en castellanu) es un monicipiu d'Estremaúra, assitiau ena comarca de Las Villuecas, ena provincia de Caçris i haziendu arrayu cona provincia de Badajós. Con 1622 abitantis (INE 2021), es unu delos monicipius más puebraus dela comarca.

## Referencias
Cabañas del Castillu

**Cabañas del Castillu** (*Cabañas del Castillo* en castellanu) es un monicipiu d'Estremaúra, assituau ena comarca de Las Villuercas, ena provincia de Caçris.

## Referencias

## Atijus p'ahuera
Chechenia

**Chechenia**  (en russu: Чечня, tr.: *Chechniá*; en chechenu: Нохчийчоь, tr.: *Nojchicho*) es una repúbrica assitiá nel norti del Cáucasu, que horma parti dela Federación Russa. La su capital es Grozni. Tras el fin dela Unión Soviética, hue declará la su endependencia con el nombri de  Repúbrica Chechena d'Ichkeria, peru el goviernu russu golvió a recuperal el territoriu endispués delas dos guerras chechenas.

## Referencias
Madagascar (pinicla)

***Madagascar*** es una penícula animá de aventura produzía por DreamWorks Animation i lançá por DreamWorks Pictures el 27 mayu de 2005. La penícula tien las voces de Ben Stiller, Chris Rock, David Schwimmer, Jada Pinkett Smith, Sacha Baron Cohen, Cedric the Entertainer, i Andy Richter.

## Vea-si tamién
* *[[The Wild]]*

## Huentis

## Atijus pa'huera
* Página web oficial de Madagascar 
* Ficha de Madagascar en IMDb
Esteban Sánchez

**Esteban Sánchez Herrero**  (Orellana la Vieja, Badajós, 26 d'abril de 1934 — Orellana la Vieja, 3 de hebreru de 1997) hue un músicu estremeñu, pianista i compositol.

Estudió en Mairil, París i Roma, haziendu-si con un gran númiru de premius. Hue unu delos pianistas más importantis d'Uropa durante las décadas delos 60 i 70 del sigru XX. Dio recitalis pol tol mundu, destacandu n'entrepeteus comu el del *Iberia* de Isaac Albéniz. En 1978 passó a sel professol nel Conservatoriu de Badajós i dispués nel Conversatoriu de Méria, llegandu a sel diretol d'esti últimu. En 1986 entró ena Real Academia Estremeña delas Letras i las Artis.
Castuera

**Castuera** es un monicipiu d'Estremaúra, assitau al oesti dela provincia de Badajós. Cuenta con 5708 abitantis (2021). Es cabeça de partíu juizial.

## Referencias
Minecraft

***Minecraft*** es un vidiujuegu criau por Markus Persson i Jens Bergensten i prouziu por Mojang Studios. El juegu salió en 2011 pa Microsoft Windows, macOS, Linux, Android i iOS.

## Referencias


## Atijus p'ahuera

* Página web oficial de Minecraft
* Minecraft Wiki
* Minecraft Classic
Campanariu

**Campanariu** (*Campanario* en castellanu i oficialmenti) es un monicipiu d'Estremaúra, assitiau ena provincia de Badajós, comarca de La Serena.

## Referencias
Javier Imbroda

**Francisco Javier Imbroda Ortiz** (8 d'Heneru de 1961, Melilla – 2  d'Abril de 2022, Málaga) hue un estrenaol de balón-cestu i políticu español.

## Biografía

### Correura profissional
Estrenó dezissieti temporás ena liga ACB. Tamién hue'l estrenaol dela seleción masculina de balón-cestu d'España entri 2001 i 2002, i estrenaol assestenti ena de Lituania. Con 605 partíus ena ACB, es el sestu estrenaol con más partíus derigíus, por trás d'Aíto García Reneses (1077), Pedro Martínez (en ativu), Manel Comas (745), Luis Casimiro i Salva Maldonado.

En 2018 hue escogíu deputáu nel Palramentu d'Andalucía i, imediatamenti, nombráu Consejeru d'Educación i Deportis dela Junta d'Andalucía, cargu qu'exerció asta la su muerti. Era ermanu de Juan José Imbroda, presidenti de Melilla entri 2000 i 2019.

## Referencias
 

## Atijus pa'huera
Naveçuelas

Naveçuelas (*Navezuelas* en castellanu) es un monicipiu d'Estremaúra, assitiau ena comarca Las Villuecas, ena provincia de Caçris. Cuenta con 631 abitantis.

## Referencias
South Park

***South Park*** (***SP***) es una serii de dibujus animaus de televisión estauniensi criá el 13 agostu de 1997 pol Trey Parker i Matt Stone para Comedy Central. Los su capitulus duran 22 minutus.

## Pressonagis
* **Stanley «Stan» Marsh**
* **Kyle Broflovski**
* **Eric Theodore Cartman**
* **Kenneth «Kenny» McCormick**
* **Leopold «Butters» Stotch**
* **Clyde Donovan**
* **Craig Tucker**
* **James «Jimmy» Valmer**
* **Tolkien Black**
* **Herbert Garrison**
* **Jerome «Chef» McElroy**
* **Wendy Testaburger**
* **Barbara «Bebe» Stevens**
* **Randy Marsh**
* **Sharon Marsh**
* **Shelley Marsh**
* **Gerald Broflovski**
* **Sheila Broflovski**
* **Liane Cartman**

## Huentis

## Atijus p'ahuera
* Ficha de South Park en Filmaffinity 
* Ficha de South Park en IMDb
Pablo Iglesias Turrión

**Pablo Iglesias Turrión** (Mairil, 17 d'otubri de 1978) es un politólogu, prehessol, presentaol de televisión i expolíticu español.

Hue vicepresidenti segundu i menistru de Derechus Socialis i Agenda 2030 del Goviernu d'España entri 2020 i 2021. Hue segretariu general del partíu políticu Podemos dendi 2014 ata el 5 de mayu de 2021.

Dotol en Cencias Políticas pola Nuversidá Complutensi de Mairil, ondi tamién trebajó comu prehessol titulal interinu, hue unu delos hundaoris de Podemos en 2014, añu nel que hue elegíu deputau del Palramentu Uropeu.​  Endespués á síu deputau nel Congressu español duranti la xi, xii, xiii i xiv legislaturas. Comu presentaol de televisión á dirigíu los pogramas *Fort Apache* (Hispan TV), *La Tuerka* i *Otra vuelta de tuerka* (Público TV).

Dimitió comu menistru i vicepresidenti del Goviernu pa sel candidatu enas elecionis autonómicas dela Comunidá de Mairil. Endespués delos malus resaltaus del su partíu enas mesmas, anunció el su abandonu dela atividá política.​
## Referencias
Lionel Messi

**Lionel Andrés Messi Cuccittini** (Rosariu, Santa Fe; 24 de juñu de 1987), conociu comu **Leo Messi**, es un fubulista argentinu que juega comu delanteru o centrucampista. Jugaol estóricu del Fútbol Club Barcelona, al qu'estuvu ligau veinti añus, dendi 2021 a 2023 hue parti del Paris Saint-Germain dela Ligue 1 de Francia i dendi'l veranu dessi añu juega nel Inter de Miami, d'Estaus Uníus. Es tamién entrenacional cona seleción d'Argentina, equipu del qu'es capitán i mássimu goleaol estóricu.
La Güetri

**La Güetri** (*Huetre* en castellanu) es un pueblu hurdanu que horma parti del monicipiu de Casaris, al norti d'Estremaúra. Tien 138 abitantis (2014).
Cabeça-del-Buei

**Cabeça-del-Buei** o **Caeça el Güei** (*Cabeza del Buey* en castellanu i oficialmenti) es un monicipiu estremeñu assitiau ena comarca de La Serena (provincia de Badajós). Perteneci al partíu judicial de Castuera. Con 4732 abitantis (2021) es unu delos núcleus de puebración más importantis dela comarca. Cuenta con una pedanía, Almorchón.

## Referencias



## Biblografía

*
American Song Contest

American Song Contest es un conculsul de musica. Orichinau dEstaus Unius. Basatu en Eurovisión. Celebrau duranti los dias 21 y 28 de marçu, 4, 11, 18 i 25 d'abril, 2 i 9 de mayu. Cabi destacal la presencia de cantoris comu AleXa, Christian Pagán, Enisa o Michael Bolton.

## Orihinis i estória
*American Song Contest hue propuesto pol primer vezi por Ben Silverman (antíguu xefi dela NBC).
*Dispués de la rezienti edihición de 2017, s'originó el desarrollu.
*Hue anunciú el 14 mayu de 2021 pola UER. 
*Hue cancelau pola pandemia pa 2021 y s'aplica su primer edición pa 2022.

## Participación

## Ganaoris
Los ganaoris ca añu huerun:

***

## Luengas
*Ingrés
*Español
*Coreanu
*Ingrés
*Chamorru
*Criollu delas Islas Virgins
## Huentis i referéncias

## Guipa tamién
*Festival d’Urovisión
*Urovisión Canadá
*Festival de Turkvisión
## Atijus

*Páhina oficial
*Páhina pa participar eno casting
Urovisión Canadá

El **Festival la Canción Urovisión Canadá** u simplemente **Urovisión Canadá** será un spin-off oficial de Urovisión (hunto col American Song Contest) pa Canadá nel que participan cancionis de musícus delas 10 províncias y 3 territoris de Canadá. 

## Orihinis i estória
*Anunciau dispués dela creación del ASC y antis dela su primer semi-final.
*Idea dela UER, produciu por Insight Productions i organiçau por ... 

## Participación

## Ganaoris
Los ganaoris ca añu huerun:

***

## Luengas
Pol confilmal
## Huentis i referéncias

## Guipa tamién
*Festival d’Estaus Unius
*Festival d’Urovisión
*Festival de Turkvisión
## Atijus
Provincia de Toleu

La **província de Toleu** es una província española assitiá ena parti ociental la Comunidá utónoma de Castilla-La Mancha. La su capital es la ciá de Toleu. Arraya conas provincias de Mairil, Cuenca, Ciá Real, Badajós, Caçris, i Ávila.

La provincia cuenta con una puebración de 639.621 abitantis (INE 2007), repartius en 204 monicípius, de los que Talavera dela Reina es el mayol con una puebración de 85.549 ab., el segundu es Toleu (78.618), mentris qu'el mas pequeñu es Illán de Vacas, que, con una puebración de 6 abitantis, tamién es el mas pequeñu d'España. La provincia comparti el Parqui Nacional de Cabañeros cola provincia de Ciá Real.

Riu Tahu bandea la provincia d'esti a oesti i pasa polas ciais de Talavera dela Reina i Toleu.

## Comarcas

## Ciais de la província e Toleu pol puebración

## Huentis

## Atijus
* Diputación de Toleu
Herrera del Duqui

**Herrera del Duqui** (*Herrera del Duque*, en castellanu i oficialmenti) es un monicipiu d'Estremaúra, assitiau al esti dela provincia de Badajós, ena comarca La Siberia. Es cabeça del partíu judicial del mesmu nombri, i dela Mancomunidá de Cijara.
Çalamea

**Çalamea dela Serena** (*Zalamea de la Serena* en castellanu i oficialmenti) es un monicipiu d'Estremaúra, assitiau ena provincia de Badajós, ena comarca La Serena. Tien 3473 abitantis (INE 2021). S'assitía a 153 qm al esti dela capital provincial i perteneci al partíu judicial de Castuera.

El yazimientu arquiológicu de Canchu Roanu s'assitía nel términu monicipal.
Chanel Terrero

**Chanel Terrero Martínez** o **Chanel**  (L'Avana, 28 de juliu de 1991) es una cantanti, bailarina i actrís hispanu-cubana conocía pola su participación n'Eurovision 2022 representandu a España cona canción *SloMo*, consiguiendu el tercel puestu.
Diego Sánchez de Badajoz

**Diego Sánchez de Badajoz** (Talavera la Real, caberus del sigru XV - †1549), poeta, dramaturgu i cregu estremeñu del Renacimientu.

Se conoci pocu dela su vida. Hue párrocu de Talavera entri 1533 i 1549. Los sus poemas i pieças dramáticas huerun editás pol su sobrinu ena obra *Recopilación en metro* (Sevilla, 1554). Las sus pieças, de temática religiosa, destacan pol alternal el usu d'un castellanu cultu cona palra populal del puebru en lengua estremeña, huendu la su obra el primel testimoniu literariu escrevíu que se conoci en dicha idioma.
## Referencias
Baxa Estremaúra

La **Baxa Estremaúra** es el territoriu estremeñu qu'es menus montañosu i qu'está assitiau a menol altitú que l'Alta Estremaúra. Es una denominación no oficial, sin embargu es frecuenti el su usu en registrus artísticus, cultus i umanísticus.

La Baxa Estremaúra está assiajá polos territorius dela Sierra Suloesti, Tentudía, Campiña Sul, Çafra - Ríu Bodión i Tierra de Barrus, entri otras comarcas.
Alta Estremaúra

L**'Alta Estremaúra** es el territoriu estremeñu qu'es más montañosu i qu'está assitiau a mayol altitú que la Baxa Estremaúra. Es una denominación no oficial, sin embargu es frecuenti el su usu en registrus artísticus, cultus i umanísticus.

L'Alta Estremaúra está assiajá polos territorius del Valli del Xerti, Valli del Alagón, Las Hurdis, La Vera, Sierra de Gata i Monfragüi, entri otras comarcas.
Monti-Ruviu

**Monterrubiu dela Serena** es un monicipiu d'Estremaúra, assitiau ena comarca La Serena i ena provincia de Badajós, nel cabu orenti dela Baxa Estremaúra, haziendu arrayu con Andaluzia.
Xerti

**Xerti** (*Jerte* en castellanu i oficialmenti) es un monecipiu estremeñu assitiau al norti dela provincia de Caçris, ena comarca del Valli del Xerti. S'assitía sobri la carretera N-110 entri Cabeçuela del Valli i Tornavacas. Con más de 1300 abitantis, es el quartu monecipiu con más puebración dela mancomunidá.

## Referencias


## Atijus p'ahuera
Nava'l-Conceju

**Navaconceju** es un monicipiu d'Estremaúra, assitiau al norti dela provincia de Caçris, ena comarca del Valli del Xerti.

## Referencias
The Rolling Stones

**The Rolling Stones** es un grupu de música británicu de rock originariu de Londri. Se hormó en 1962 por Brian Jones, Mick Jagger, Keith Richards e Ian Stewart (entrarun pocu dispués Bill Wyman i Charlie Watts). Es una delas bandas más importantis dela estoria del rock, i la más duraera.
Bosseu

El **Bosseu** (del ingrés *Boxing*) o **Pulsu** es un deporti de contautu nel que dos peleaoris luchean gastandu únicamenti los sus puñus con guantis. Se conoci dendi l'antigüedá (estuvu encruíu enos Juegus Olímpicus dendi'l sigru VII e.C.) i án essestíu abondu variedais alo largu dela estoria peru lo que se conoci ogañu comu bosseu hazi referencia normalmenti al llamau bosseu ingrés, cuyas primeras reglas datan de 1743.
## Referencias
La Coroná

**La Coroná** (*La Coronada* oficialmenti) es una villa i monicipiu d'Estremaúra, assitiá ena comarca La Serena, ena provincia de Badajós.
Canchu Roanu

**Canchu Roanu** (o **Ruanu**),  o *Cancho Roano*, es un yazimientu arquiológicu d'Estremaúra, assitiau nel monicipiu de Çalamea dela Serena (comarca La Serena, provincia de Badajós). 

Es el conjuntu tartésicu-turdetanu mejol conservau dela península ibérica, datandu la costrución original del sigru VI e. C. mínimu, enque'l edificiu hue ampriau i modificau en sigrus posterioris. Suponi un yazimientu únicu, tantu pola su horma, el su tamañu i el su estau de conservación, comu polos ojetus encontraus, que permitin datal la su creación en tornu al 550 e. C., mentris que la su destrución no sedría posteriol al 370 e. C., causá por un inciendu, que púu sel acidental o entencionau.

## Huentis


## Atijus
* Centru d'Entrepetación Canchu Ruanu
Parqui Nacional de Monfragüi

El **Parqui Nacional del Monfragüi** es un espaciu natural protegíu d'Estremaúra, assitiau ena provincia de Caçris. Es unu delos 14 parquis nacionalis d'España. Es atravessau pol dos ríus, el Taju i el Tiétal. Es tamién reserva dela Biosfera reconocía pola UNESCO dendi'l añu 2003.

La su superficii se destiendi polos monicipius de La Serraílla, Xarizeju, Malpartía de Prasencia, Serrejón, El Toril i Torrejón el Rubiu dela provincia de Caçris. La Reserva dela Biosfera cuenta con otrus sieti monicipius: Las Casas de Millán, Casa-Tejá, Delitosa, Higuera d'Albalá, Mirabel, Romangordu i Sauceílla.
Ciclismu

El **ciclismu** es un deporti nel que se gasta una becicleta p'acorrel circuitus nel campu, carretera o en pista cubierta, que abarca albondu modalidais.
Tornavacas

**Tornavacas** es un monicipiu d'Estremaúra, assitiau nel Valli del Xerti, ena provincia de Caçris, nel arrayu con Castilla (provincia d'Ávila).

## Referencias
Campu Arañuelu

**Campu Arañuelu** es una comarca d'Estremaúra, assitiá al noresti, endretu dela provincia de Caçris. La su capital es el monicipiu de Navalmoral dela Mata. Hazi arrayu pol norti cona comarca La Vera, al sul con Los Iboris i La Xara pol oesti con el Parqui Nacional de Monfragüi i las Tierras de Prasencia, i al esti con Castilla-La Mancha (provincia de Toleu).

## Referencias
Aldea-Nueva dela Vera

**Aldeanueva dela Vera** es una localidá i monicipiu d'Estremaúra, assitiá ena comarca La Vera, al noresti dela provincia de Caçris.

## Referencias
Irene de Miguel

**Irene de Miguel Pérez** (Mairil, 9 mayu de 1981) es una inginiera agrónoma i política de Podemos, deputá ena Assambrea d'Estremaúra pol Unidas por Extremadura, partíu del cual es portavós.

## Biografía
Tuvu nacencia el 9 mayu de 1981 en Mairil, se graduó n'inginiera agrónoma pola Nuversidá Politénica de Mairil (UPM). S'aposentó ena comarca de Las Villuercas, montó un viveru ortofrutícola ena zona. De Miguel, que hue númiru 2 pol Caçris ena candidatura de Podemos de cara alas elecionis ala Assambrea d'Estremaúra de 2015, resultó elegía deputá, estandu a exercel comu palramentaria duranti la ix legislatura dela cámara endretu del Grupu Palramentariu de Podemos Extremadura.

Hue elegía en primarias en noviembri de 2018 comu l'aspiranti de Podemos ala presidencia dela Junta d'Estremaúra, hue encluía comu númiru 1 dela lista pol Badajós dela coalición Unidas por Extremadura palas elecionis ala Assambrea d'Estremaúra de 2019.

## Referencias
Sabel I de Castilla

La **Sabel I de Castilla** fuei una reina mu mportante que se casó con Abel González II e Tierra e Barros, teniendo este e conzejero a Ignacio Pablo Torralba Llorente. Francisco Barroso Saavedra ue u iportante guerreo que conquihto lo hantoh de maimona

## Biografía
Isabel nació el 22 d'abril de 1451. Era hiha de Juan II de Castiella i d'Isabel de Portugal. De moza pasó tiempu ena villa d'Arébalu, onde resipió una educasión centrada na relixión i ena xestión palaciega.

El su matrimoniu con Fernando d'Aragón nel 1469 resultó decisivu, pués xuntos formarun la unión dinástica que sentaría las bases del futuru Reinu d'España. En 1474, Isabel foi proclama reina de Castiella, cosa que dio terrazón a la Guerra de Sucesión castellana, que terminô con la victoria d'Isabel i Fernando.

### Reináu
El reináu d'Isabel destacô por un conjuntu e reformas importantes:
* Unificasión política: Xunto a Fernando, impulsô la centralisasión del poder, fortalesienda la figura del monarca i restalando atribusiones a la nobleza.
* Descubrimiento d'América: Nel añu 1492, Isabel i Fernando apoyaron el viaji de Cristóbal Colón que resultó nel descubrimientu del Nuevu Mundu, abriendu asina el caminu a la espansión americana.
* Fin la Reconquista: Tamién nel 1492, los Reis Católicus tomaron Granada, l'últimu reino nazarí, poniendo fin a sieglus de confrontasión ente Cristianos i Musulmanis.
* Reformas relixiosas: Nel su gobiernu s’impulsaron medidas pa reforzal la ortodoxia católica, cumu la creasión la Inquisisión i la expulsión d'aquellus judíos que no quisiarun conbertise al cristianismu.

### Muerte i legáu
Isabel murió el 26 noviembre 1504. El su testamentu recalcaba el su interés pol bón gobernu, la protecsión los indius na América i la estabilidá del reinu. La su figura sigue considerándusi huna las más influyentis la istoria hispánica.

## Lugares d'enterés rellacionaus
* Madrigal de las Altas Torres (llugáu de nacimientu)
* Arébalu (residensia de infansia)
* Sevilla (puertu de salida pal viaji de Colón)
* Granada (fin la Reconquista)
* Medina del Campu (llugáu de muerti)

## Personajis rellacionaus
* Fernando II d'Aragón
* Cristóbal Colón
* Torquemada
* Juana I de Castiella
* Carlos I
Val-de-Cavallerus

**Val-de-Cavallerus** (*Valdecaballeros* en castellanu i oficialmenti) es un monicipiu d'Estremaúra, assitiau al esti dela provincia de Badajós.
Reinu de León

El **Reinu de León** o **Reinu de Lión** (en latín, *regnum Legionense*; n'asturleonés, *reinu de Llión*; en gallegu i castellanu, *reino de León*; en portugués, *reino de Leão*) hue un reinu medieval endependienti assitiau ena región noroesti dela Península Ibérica. Hue hundau nel añu 910, cuandu los préncipis cristianus del reinu d'Asturias, ena costa norti dela península, muarun la su capital dendi Ovieu ala ciá de León. Tuvu un papel importanti ena Reconquista i ena hormación delos sucesivus reinus cristianus del ocidenti peninsulal. D'él surgierun los condalgus de Castilla i Portucale, que alogu didun lugal alos endependientis reinus de Castilla en 1065, i Portugal, en 1139. El restu delos territorius s'uñerun conos del reinu castellanu pa hormal la Corona de Castilla en 1230.
Mengabril

**Mengabril** es un monicipiu d'Estremaúra, dela comarca de Vegas Altas (provincia de Badajós). Está assitiau junta l'orilla isquierda del ríu Ortigas, entri Medellín i Don Benitu.

## Atijus
Bienvenía (Badajós)

**Bienvenía** (*Bienvenida* en castellanu i oficialmenti) es un monicipiu d'Estremaúra, ena comarca de Tentudía, provincia de Badajós.

## Referencias
Rafael Nadal

**Rafael Nadal Parera**  (Manacor, Mallorca, 3 de juniu de 1986), tamién conocíu comu **Rafa Nadal**, es un tenista profissional español qu'acupa la tercel posición del ranking ATP.

Está considerau comu'l mejol tenista de tola estoria en pistas de tierra batía​ i unu los mejoris de tolos tiempus. Hata la fecha, es el tenista masculinu con mayol númiru de títulus de Grand Slam n'endividualis, con 22, pol delanti del suiçu Roger Federer con 20 i del serbiu Novak Djokovic, con 21. Á conseguíu l'Abiertu d'Australia en dos ocasionis, el Torneu de Roland Garros en catorzi edicionis (huendu el tenista que más vecis lo á conseguíu en tola estoria), el Campeonatu de Wimbledon en dos ocasionis i l'Abiertu d'Estaus Uníus en quatru ocasionis. S'encuentra en segunda posición, tras el serbiu Novak Djokovic (38), comu jugaol con más títulus de Masters 1000 en modalidá endividual, con 36; i pol delanti d'otrus célebris tenistas comu'l suiçu Roger Federer (28), el checu Ivan Lendl (22) i los nortiamericanus John McEnroe (19), Jimmy Connors (17) i Andre Agassi (17).
## Referencias
Podemos

**Podemos** es un partíu políticu español de gachas, hundau en jeneru de 2014 i registrau en marçu d'essi añu. Enas elecionis al Palramentu Uropeu, celebrás unus mesis endispués, logró cincu escañus (de 54) con el 7,98% delos votus. Es unu delos partíus del goviernu d'España 2019-2023 (endretu dela coalición Unidas Podemos con otrus partíus comu Isquierda Unía) i tien representación tantu nel Congressu delos Deputaus comu ena huerça las assambreas delas comunidais autónomas i en bastantis concejus. La su segretaria general es Ione Belarra, dendi juñu de 2021, cuandu sucedió a Pablo Iglesias Turrión.

N'Estremaúra el partíu (*Podemos Extremadura*) es dirigíu pol Irene de Miguel i participa ena coalición Unidas por Extremadura, que contará con sieti deputaus endespués delas elecionis de 2025.
## Referencias
Percy Liza

**Carlos Percy Liza Espinoza** (Chimbote, Perú, 10 de abril de 2000) es un fubolista peruanu. Juga comu delanteru nel Sporting Cristal de la 1. Liga d'Perú.
Jhilmar Lora

**Carlos Jhilmar Lora Saavedra** (Callao, Perú, 24 de outubri de 2000) es un fubolista peruanu. Juga comu defensa nel Sporting Cristal de la 1. Liga d'Perú.
Majás

**Majás** (en castillanu *Majadas del Tiétar*) es un monecipiu d'Estremaúra, assitiau al esti dela provincia de Caçris, ena comarca de Campu Arañuelu. Cuenta con 1345 abitantis (2021).

## Referencias

## Atijus p'ahuera
La Cosera

**La Cosera** (oficialmenti i en castillanu *La Codosera*; *A Codosseira* en portugués) es un monecipiu d'Estremaúra, assitiau ena provincia de Badajós, nel arrayu con Portugal. S'assitia dentru dela comarca Tierra de Badajós i perteneci al Partíu Judicial de Badajós. Cuenta con una puebración de 2049 abitantis (2021).
## Referencias
Salva-León

**Salvaleón** es un monecipiu d'Estremaúra, assitiau ena provincia de Badajós. S'assitiau ena comarca dela Sierra Suloesti.
Teatru romanu de Méria

El **teatru romanu de Méria** es un antiguu teatru d'origin romanu assitiau ena colonia *Augusta Emérita*, ogañu la ciá de Méria, capital d'Estremaúra. La su criación hue promovía pol consu Marcu Vipsaniu Agripa a caberus del sigru I e.c., i hue rehormau nel sigru siguienti i en época del emperaol Constantinu I. Aburríu cona llegá del cristianismu, hue recuperau nel sigru XX. Horma parti del Conjuntu Arquiológicu de Méria, Patrimoñu dela Umanidá pola UNESCO.

## Atijus
* Teatru romanu - Turismu Méria

## Huentis
Lenguagi de pogramación

Un **lenguagi de pogramación** es un lenguagi hormal (o artificial, es izil, un lenguagi con reglas gramaticalis bien definías) que l'aproporciona a una pressona, nesti casu el programaol, la capacidá d'escrevil (o pogramal) una serii d'estrucionis o secuencias d'órdenis en horma d'algoritmus con el fin de barajal el comportamientu físicu o lógicu dun sistema informáticu, de manera que se puean agencial diversas crassis de datus o executal determinás tareas. A tó esti conjuntu d'órdenis escrevías medianti un lenguagi de pogramación se le denomina pograma informáticu.